CELEX: 32021R1080
Language: bg
Date: 2021-06-28 00:00:00
Title: Регламент (ЕС) 2021/1080 на Комисията от 28 юни 2021 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с международни счетоводни стандарти 16, 37 и 41 и международни стандарти за финансовo отчитане 1, 3 и 9 (текст от значение за ЕИП)

2.7.2021   
               
               
                  BG
               
               
                  Официален вестник на Европейския съюз
               
               
                  L 234/90
               
            
         РЕГЛАМЕНТ (ЕС) 2021/1080 НА КОМИСИЯТА
         от 28 юни 2021 година
         за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с международни счетоводни стандарти 16, 37 и 41 и международни стандарти за финансовo отчитане 1, 3 и 9
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
         като има предвид, че:
         
                     (1)
                  
                  
                     С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
                  
               
                     (2)
                  
                  
                     На 14 май 2020 г. Съветът по международни счетоводни стандарти (СМСС) публикува няколко незначителни изменения на Международен счетоводен стандарт (МСС) 16 Имоти, машини и съоръжения, МСС 37 Провизии, условни пасиви и условни активи и на Международен стандарт за финансово отчитане (МСФО) 3 Бизнес комбинации. С тези изменения се предоставят допълнителни разяснения с цел по-последователно прилагане на стандартите или се актуализират позоваванията.
                  
               
                     (3)
                  
                  
                     На 14 май 2020 г. в рамките на редовния си процес на подобрение СМСС публикува и Годишни подобрения на МСФО, цикъл 2018—2020 г. Целта на годишните подобрения е да се оптимизира и разясни прилагането на съществуващите стандарти. Целта на годишните подобрения е да се разгледат проблеми, които не са спешни, но е необходимо да бъдат обсъдени от СМСС по време на проектния цикъл във връзка със случаи на непоследователност в международните стандарти за финансово отчитане или текстове, чиято формулировка се налага да се уточни. Годишните подобрения съдържат изменения на МСС 41 Земеделие, МСФО 1 Прилагане за първи път на Международните стандарти за финансово отчитане и МСФО 9 Финансови инструменти.
                  
               
                     (4)
                  
                  
                     След като се допита до Европейската консултативна група за финансова отчетност, Комисията стига до заключението, че измененията на МСС 16 Имоти, машини и съоръжения, МСС 37 Провизии, условни пасиви и условни активи, МСС 41 Земеделие, МСФО 1 Прилагане за първи път на Международните стандарти за финансово отчитане, МСФО 3 Бизнес комбинации и МСФО 9 Финансови инструменти, отговарят на критериите за приемане, посочени в член 3, параграф 2 от Регламент (ЕО) № 1606/2002.
                  
               
                     (5)
                  
                  
                     Поради това Регламент (ЕО) № 1126/2008 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Счетоводния регулаторен комитет,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕО) № 1126/2008 се изменя, както следва:
            
                        а)
                     
                     
                        Международен счетоводен стандарт (МСС) 16 Имоти, машини и съоръжения се изменя съгласно приложението към настоящия регламент.
                     
                  
                        б)
                     
                     
                        МСС 37 Провизии, условни пасиви и условни активи се изменя съгласно приложението към настоящия регламент;
                     
                  
                        в)
                     
                     
                        МСС 41 Земеделие се изменя съгласно приложението към настоящия регламент;
                     
                  
                        г)
                     
                     
                        Международен стандарт за финансово отчитане (МСФО) 1 Прилагане за първи път на Международните стандарти за финансово отчитане се изменя съгласно приложението към настоящия регламент;
                     
                  
                        д)
                     
                     
                        МСФО 3 Бизнес комбинации се изменя съгласно приложението към настоящия регламент;
                     
                  
                        е)
                     
                     
                        МСФО 9 Финансови инструменти се изменя съгласно приложението към настоящия регламент.
                     
                  
         
            Член 2
            Всяко предприятие прилага измененията, посочени в член 1, най-късно от началната дата на своята първа финансова година, която започва на 1 януари 2022 г. или след тази дата.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на от 28 юни 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 243, 11.9.2002 г., стр. 1.
         
            (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
      
      
         
            ПРИЛОЖЕНИЕ
            Изменения на МСС 16 Имоти, машини и съоръжения
            Изменения на МСС 37 Провизии, условни пасиви и условни активи
            Изменения на МСФО 3 Бизнес комбинации
            Годишни подобрения на МСФО, цикъл 2018—2020 г.
            
               Изменения на МСС 16 Имоти, машини и съоръжения
            
            Изменят се параграфи 17 и 74 и се добавят параграфи 20А, 74А, 80Г и 81Н. Изискванията, определени по-рано в параграф 74, буква г), не са изменени, но са преместени в параграф 74А, буква а).
            Първоначална оценка
            ...
            
               Компоненти на себестойността
            
            ...
            
                     
                        17.
                     
                     
                        Примери за преки разходи са:
                        ...
                        
                                    д)
                                 
                                 
                                    разходи за тестване дали активът функционира правилно (т.е. оценява се дали техническата и физическата експлоатация на актива е такова, че той може да бъде използван за производството или доставката на стоки или услуги, за отдаване под наем на други лица или за административни цели); както и
                                    ...
                                 
                              ...
                     
                  
                     
                        20A
                     
                     
                        Активите могат да бъдат произведени, в хода на привеждане на актив от имоти, машини и съоръжения до местоположението и в състоянието, необходими за неговата експлоатация по начина, предвиден от ръководството (например мостри, произведени по време на изпитването дали активът функционира правилно). Предприятието признава постъпленията от продажбата на такива активи и разходите за тях в печалбата или загубата в съответствие с приложимите стандарти. Предприятието оценява разходите по тези активи, като прилага изискванията за оценяване от МСС 2.
                        ...
                     
                  Оповестяване
            ...
            
                     
                        74.
                     
                     
                        
                           Във финансовите отчети се оповестяват също така:
                        
                        ...
                        
                                    б)
                                 
                                 
                                    
                                       сумата на разходите, призната в балансовата стойност на актив от имоти, машини или съоръжения в процеса на неговото изграждане; както и
                                    
                                 
                              
                                    в)
                                 
                                 
                                    
                                       сумата на договорните задължения за придобиването на имоти, машини и съоръжения.
                                    
                                 
                              
                  
                     
                        74A
                     
                     
                        
                           Ако в отчета за всеобхватния доход не са представени поотделно, във финансовите отчети се оповестяват също така:
                        
                        
                                    а)
                                 
                                 
                                    
                                       включената в печалбата или загубата компенсация от трети страни за активи от имоти, машини и съоръжения, които са обезценени, загубени или отдадени; както и
                                    
                                 
                              
                                    б)
                                 
                                 
                                    
                                       приходите и разходите, включени в печалбата или загубата в съответствие с параграф 20А, които се отнасят до произведени активи, които не представляват продукция от обичайната дейност на предприятието и чийто запис (или записи) в отчета за всеобхватния доход съдържат тези приходи и разходи.
                                    
                                 
                              
                  ПРЕХОДНИ РАЗПОРЕДБИ
            ...
            
                     
                        80Г
                     
                     
                        С Имоти, машини и съоръжения — постъпления преди предвидената употреба, издадени през май 2020 г., бяха изменени параграфи 17 и 74 и бяха добавени параграфи 20А и 74А. Предприятието прилага тези изменения със задна дата, но само по отношение на активите от имоти, машини и съоръжения, които са били приведени на местоположението и в състояние, необходими за тяхната експлоатация по предвидения от ръководството начин, на или след началото на най-ранния период, представен във финансовите отчети, в който предприятието прилага за първи път измененията. Предприятието признава кумулативния ефект от първоначалното прилагане на измененията като корекция на началното салдо на неразпределената печалба (или друг компонент на собствения капитал, по целесъобразност) към началото на този най-ранно представен период.
                     
                  ДАТА НА ВЛИЗАНЕ В СИЛА
            ...
            
                     
                        81Н
                     
                     
                        С Имоти, машини и съоръжения — постъпления преди предвидената употреба, издаден през май 2020 г., бяха изменени параграфи 17 и 74 и бяха добавени параграфи 20А, 74А и 80Г. Предприятието прилага тези изменения за годишните отчетни периоди, започващи на или след 1 януари 2022 г. Разрешава се по-ранно прилагане. Ако предприятието прилага тези изменения за по-ранен период, то оповестява този факт.
                     
                  
               Изменения на МСС 37 Провизии, условни пасиви и условни активи
               
            
            Параграфи 68А, 94А и 105 се добавят и параграф 69 се изменя. Параграф 68 не е изменен, но е включен тук за улеснение при справка.
            Прилагане на правилата за признаване и оценка
            ...
            
               Обременяващи договори
            
            ...
            
                     
                        68.
                     
                     
                        Настоящият стандарт определя обременяващия договор като договор, по силата на който разходите, направени за покриване на задълженията, превишават очакваните икономически ползи, произтичащи от договора. Неотменимите разходи по силата на договор отразяват най-малко нетната цена за излизане от договора, която е по-ниска от цената за изпълнението на задълженията по договора и която включва всички компенсации и наказателни лихви, произтичащи от неизпълнението му.
                     
                  
                     
                        68 A
                     
                     
                        Разходите за изпълнение на даден договор включват разходите, които са пряко свързани с договора. Разходите, които са пряко свързани с даден договор, се състоят както от:
                        
                                    а)
                                 
                                 
                                    допълнителните разходи за изпълнение на договора, например пряк труд и материали; така и от
                                 
                              
                                    б)
                                 
                                 
                                    разпределянето на други разходи, които са пряко свързани с изпълнението на договора — например, наред с другото, разпределяне на амортизационния разход за актив от имоти, машини и съоръжения, използван при изпълнението на договора.
                                 
                              
                  
                     
                        69.
                     
                     
                        Преди да създаде отделна провизия за обременяващ договор, предприятието признава всички разходи за обезценка на активи, които се отнасят до активите, свързани с договора (вж. МСС 36 Обезценка на активи).
                        ...
                     
                  ПРЕХОДНИ РАЗПОРЕДБИ
            ...
            
                     
                        94 A
                     
                     
                        С Обременяващи договори — разходи за изпълнение на договор, издаден през май 2020 г., беше добавен параграф 68А и изменен параграф 69. Предприятието прилага тези изменения към договорите, по отношение на които то все още не е изпълнило всичките си задължения към началото на годишния отчетен период, в който прилага за първи път измененията (датата на първоначалното прилагане). Предприятието не може да преизчислява сравнителната информация. Вместо това предприятието признава кумулативния ефект от първоначалното прилагане на измененията като корекция на началното салдо на неразпределената печалба или друг компонент на собствения капитал, по целесъобразност, към датата на първоначалното прилагане.
                     
                  ДАТА НА ВЛИЗАНЕ В СИЛА
            ...
            
                     
                        105.
                     
                     
                        С Обременяващи договори — разходи за изпълнение на договор, издаден през май 2020 г., бяха добавени параграфи 68А и 94А и беше изменен параграф 69. Предприятието прилага тези изменения за годишните отчетни периоди, започващи на или след 1 януари 2022 г. Разрешава се по-ранно прилагане. Ако предприятието прилага тези изменения за по-ранен период, то оповестява този факт.
                     
                  
               Изменения на МСФО 3 Бизнес комбинации
               
            
            Параграф 11 се изменя и се заличава бележката под линия към Рамка за изготвяне и представяне на финансовите отчети в параграф 11. Параграфи 14, 21, 22 и 23 се изменят и се добавят параграфи 21А, 21Б, 21В, 23А и 64Р. Преди параграф 21А се добавя заглавие и се изменят заглавията след параграф 21 и преди параграф 22. Параграф 10 не е изменен, но е включен тук за улеснение при справка.
            МЕТОД НА ПРИДОБИВАНЕ
            ...
            
               Признаване и оценяване на разграничимите придобити активи, поетите пасиви и неконтролиращото участие в придобиваното предприятие
            
            
               Принцип на признаване
            
            
                     
                        10.
                     
                     
                        
                           Към датата на придобиване придобиващият признава, отделно от репутацията, разграничимите придобити активи, поетите пасиви и неконтролиращото участие в придобиваното предприятие. Признаването на разграничимите придобити активи и поетите пасиви е предмет на условията, определени в параграфи 11 и 12.
                        
                     
                  
               Условия за признаване
            
            
                     
                        11.
                     
                     
                        За да отговарят на условията за признаване при прилагането на метода на придобиване, разграничимите придобити активи и поетите пасиви трябва към датата на придобиване да отговарят на определенията за „актив“ и „пасив“ в Концептуалната рамка за финансовото отчитане. Например разходите, които придобиващият очаква, но не е задължен да понесе в бъдеще, за да осъществи плана си да прекрати дадена дейност на придобиваното предприятие или да съкрати или премести персонал на придобиваното предприятие, не са пасиви към датата на придобиване. Следователно придобиващият не признава тези разходи при прилагането на метода на придобиване. Вместо това придобиващият признава тези разходи във финансовите си отчети след бизнес комбинацията в съответствие с другите МСФО.
                        ...
                     
                  
                     
                        14.
                     
                     
                        Параграфи Б31—Б40 предоставят насоки за признаването на нематериални активи. В параграфи 21А—28Б са определени видовете разграничими активи и пасиви, включващи статии, за които настоящият МСФО предвижда ограничени изключения от принципа и условията за признаване.
                        ...
                     
                  
               Изключения от принципите за признаване и оценяване
            
            
                     
                        21.
                     
                     
                        Настоящият МСФО предвижда ограничени изключения от принципите за признаване и оценяване. В параграфи 21А—31А са определени както конкретните статии, за които са предвидени изключения, така и характерът на тези изключения. Придобиващият отчита тези статии, като прилага изискванията по параграфи 21А—31А, което води до това някои статии да бъдат:
                        
                                    а)
                                 
                                 
                                    признавани или като се прилагат условията за признаване в допълнение към тези в параграфи 11 и 12, или като се прилагат изискванията на други МСФО, което води до резултати, различни от тези при прилагането на принципа и условията за признаване;
                                 
                              
                                    б)
                                 
                                 
                                    оценявани на стойност, различна от справедливата им стойност към датата на придобиване.
                                 
                              
                  
               Изключения от принципа на признаване
            
            
               
                  Пасиви и условни пасиви, попадащи в обхвата на МСС 37 или КРМСФО 21
               
            
            
                     
                        21A
                     
                     
                        Параграф 21Б се прилага за пасивите и условните пасиви, които биха попаднали в обхвата на МСС 37 Провизии, условни пасиви и условни активи или разяснение 21 на КРМСФО, ако са породени отделно, а не в бизнес комбинация.
                     
                  
                     
                        21Б
                     
                     
                        В Концептуалната рамка за финансовото отчитане„пасив“ се определя като „настоящо задължение на предприятието да прехвърли икономически ресурс вследствие на минали събития“. За провизия или условно задължение, което би било в обхвата на МСС 37, придобиващият прилага параграфи 15—22 от МСС 37, за да определи дали към датата на придобиване съществува настоящо задължение вследствие на минали събития. За налог, който би бил в обхвата на КРМСФО 21, придобиващият прилага Разяснение 21 на КРМСФО, за да определи дали задължаващото събитие, което поражда задължение за плащане на налога, е настъпило преди датата на придобиване.
                     
                  
                     
                        21В
                     
                     
                        Настоящо задължение, идентифицирано в съответствие с параграф 21Б, може да отговаря на определението за условно задължение по параграф 22, буква б). Ако това е така, параграф 23 се прилага по отношение на това условно задължение.
                     
                  
               Условни пасиви и условни активи
            
            
                     
                        22.
                     
                     
                        МСС 37 определя условното задължение като:
                        
                                    а)
                                 
                                 
                                    възможно задължение, възникващо вследствие на минали събития, чието наличие ще бъде потвърдено от настъпването или ненастъпването на едно или повече несигурни бъдещи събития, които не са изцяло под контрола на предприятието; или
                                 
                              
                                    б)
                                 
                                 
                                    текущо задължение, което възниква вследствие на минали събития, но не е признато, защото:
                                    
                                                i)
                                             
                                             
                                                не е вероятно, че уреждането на задължението ще изисква изходящ поток на ресурси, съдържащи икономически ползи; или
                                             
                                          
                                                ii)
                                             
                                             
                                                стойността на задължението не може да се оцени достатъчно надеждно.
                                             
                                          
                              
                  
                     
                        23.
                     
                     
                        Придобиващият признава към датата на придобиване условен пасив, поет в бизнес комбинацията, ако той е настоящо задължение, възникнало вследствие на минали събития, и неговата справедлива стойност може да се оцени надеждно. Следователно за разлика от параграф 14, буква б) и параграфи 23, 27, 29 и 30 от МСС 37, придобиващият признава условен пасив, поет в бизнес комбинацията към датата на придобиване, дори да не е вероятно уреждането на задължението да изисква изходящ поток от ресурси, съдържащи икономически ползи. Параграф 56 от настоящия МСФО предвижда насоки за последващото отчитане на условните пасиви.
                     
                  
                     
                        23A
                     
                     
                        В МСО 37 „условен актив“ се определя като „възможен актив, възникващ като последствие от минали събития и чието съществуване може да се потвърди от настъпването или ненастъпването на едно или повече несигурни бъдещи събития, които не могат да бъдат напълно контролирани от предприятието“. Придобиващият не признава условния актив към датата на придобиване.
                        ...
                     
                  Дата на влизане в сила и преходни разпоредби
            
               Дата на влизане в сила
            
            ...
            
                     
                        64Р
                     
                     
                        С Препратки към концептуалната рамка, издаден през май 2020 г., бяха изменени параграфи 11, 14, 21, 22 и 23 и бяха добавени параграфи 21А, 21Б, 21В и 23А. Предприятието прилага тези изменения за бизнес комбинациите, за които датата на придобиване настъпва на или след началото на първия годишен отчетен период, започващ на или след 1 януари 2022 г. Разрешава се по-ранно прилагане, ако в същото време предприятието прилага и всички други изменения, направени с Изменения на препратките в МСФО към концептуалната рамка, издадени през март 2018 г.
                     
                  
               Изменение на МСФО 1 Прилагане за първи път на Международните стандарти за финансово отчитане
               
            
            Добавя се параграф 39АЖ и в допълнение Г се добавя параграф Г13А. Изменя се параграф Г1, буква е).
            ДАТА НА ВЛИЗАНЕ В СИЛА
            ...
            
                     
                        39АЖ
                     
                     
                        С Годишни подобрения на МСФО, цикъл 2018—2020 г., издадени през май 2020 г., беше изменен параграф Г1, буква е) и добавен параграф Г13А. Предприятието прилага тези изменения за годишните отчетни периоди, започващи на или след 1 януари 2022 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
                     
                  
               
                  Допълнение Г
                  
                     Освобождавания от други МСФО
                  
                  
                     Настоящото допълнение представлява неразделна част от МСФО.
                  
                  
                           
                              Г1
                           
                           
                              Предприятието може да избере да използва едно или повече от следните освобождавания:
                              ...
                              
                                          е)
                                       
                                       
                                          кумулативни разлики от превалутиране (параграфи Г12—Г13А);
                                       
                                    ...
                           
                        
                     Кумулативни разлики от превалутиране
                  
                  ...
                  
                           
                              Г13А
                           
                           
                              Вместо да прилага параграф Г12 или параграф Г13 дъщерно предприятие, което използва освобождаването по параграф Г16, буква а), може да избере да оцени в своите финансови отчети кумулативните разлики от превалутиране за всички чуждестранни дейности по балансовата стойност, които са щели да бъдат включени в консолидираните финансови отчети на предприятието майка към датата на възприемане на МСФО от това предприятие майка, ако не са били направени корекции с оглед на процедурите по консолидация и последиците от бизнес комбинацията, при която предприятието майка е придобило дъщерното предприятие. Асоциирано или съвместно предприятие, което използва освобождаването по параграф Г16, буква а), също може да направи подобен избор.
                              ...
                           
                        
            
            
               Изменение на МСФО 9 Финансови инструменти
               
            
            Добавят се параграф 7.1.9, параграф 7.2.35 и заглавието към него, както и параграф Б3.3.6А. Параграф Б3.3.6 се изменя. Изискванията, определени по-рано в параграф Б3.3.6, не са изменени, но са преместени в параграф Б3.3.6А.
            
               Глава 7 Дата на влизане в сила и преходни разпоредби
            
            7.1   ДАТА НА ВЛИЗАНЕ В СИЛА
            ...
            
                     
                        7.1.9.
                     
                     
                        С Годишни подобрения на МСФО, цикъл 2018—2020 г., издадени през май 2020 г., бяха добавени параграфи 7.2.35 и Б3.3.6А и беше изменен параграф Б3.3.6. Предприятието прилага това изменение за годишните отчетни периоди, започващи на или след 1 януари 2022 г. Разрешава се по-ранно прилагане. Ако предприятието прилага изменението за по-ранен период, то оповестява този факт.
                     
                  7.2   ПРЕХОДНИ РАЗПОРЕДБИ
            ...
            
               Преход към Годишни подобрения на МСФО®
            
            
                     
                        7.2.35.
                     
                     
                        Предприятието прилага Годишни подобрения на МСФО, цикъл 2018—2020 г. по отношение на финансовите пасиви, които се изменят или заменят на или след началото на годишния отчетен период, в който предприятието прилага за първи път изменението.
                     
                  
               
                  Допълнение Б
                  
                     Насоки за приложение
                  
                  
                     Настоящото допълнение е неразделна част от стандарта.
                  
                  ...
                  Признаване и отписване (Глава 3)
                  ...
                  
                     Отписване на финансови пасиви (раздел 3.3)
                  
                  ...
                  
                           
                              Б3.3.6
                           
                           
                              За целите на параграф 3.3.2 условията са съществено различни, ако дисконтираната настояща стойност на паричните потоци при новите условия, включително всякакви платени такси, нетно от евентуалните получени такси, и дисконтирани при използването на първоначалния ефективен лихвен процент, се различава поне с 10 процента от дисконтираната настояща стойност на оставащите парични потоци от първоначалното финансово задължение. При определянето на тези платени такси, нетно от получените такси, кредитополучателят включва само таксите, платени или получени между кредитополучателя и кредитора, включително таксите, платени или получени от кредитополучателя или кредитора от името на другия.
                           
                        
                           
                              Б3.3.6A
                           
                           
                              Ако дадена размяна на дългови инструменти или промяна на условията бъде отчетена като погасяване, всички поети разходи или такси се признават като част от печалбата или загубата от погасяването. Ако размяната или промяната не са отчетени като погасяване, поетите разходи или такси коригират балансовата стойност на пасива и се амортизират за оставащия срок на модифицирания пасив.
                              ...
                           
                        
            
            
               Изменение на МСС 41 Земеделие
               
            
            Параграф 22 се изменя и се добавя параграф 65.
            ПРИЗНАВАНЕ И ОЦЕНЯВАНЕ
            ...
            
                     
                        22.
                     
                     
                        Предприятието не включва парични потоци за финансиране на актив или за възстановяване на биологичните активи след прибирането на реколтата (например разходи за засаждането на нови дървета в горския масив след прибиране на продукцията).
                        ...
                     
                  ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
            ...
            
                     
                        65.
                     
                     
                        С Годишни подобрения на МСФО, цикъл 2018—2020 г., издадени през май 2020 г., беше изменен параграф 22. Предприятието прилага изменението към оценките на справедливата стойност, направени на или след началото на първия годишен отчетен период, започващ на или след 1 януари 2022 г. Разрешава се по-ранно прилагане. Ако предприятието прилага изменението за по-ранен период, то оповестява този факт.